ນ້ຳ​ກ້ອນ​ທະ​ເລ​ ຂົ້ວ​ໂລກ​ໃຕ້ ຫຼຸດ​ລົງ​ຈາກ ​ສະ​ຖິ​ຕິ​ສູງ​ສຸດ ຫາ ສະ​ຖິ​ຕິ​ຕ່ຳ​ສຸດ
ນ້ຳ​ກ້ອນ​ທີ່​ໄດ້​ສ້າງ​ຂຶ້ນ​ ດົນກວ່າ​ສາມ​ທົດ​ສະ​ວັດ​ເຄິ່ງ ​ທີ່​ຜ່ານ​ມາ ຂອງ​ຂົ້ວ​ໂລກ​ໃຕ້ ​ໄດ້​ຫາຍໄປ ພາຍໃນພຽງສາມປີ.
ນ້ຳກ້ອນທະເລທີ່ຢູ່ອ້ອມຂົ້ວໂລກໃຕ້ ໄດ້ຫຼຸດລົງຈາກລະດັບສູງສຸດທີ່ເປັນປະຫວັດການ ລົງສູ່ລະດັບຕ່ຳສຸດທີ່ເປັນປະຫວັດການໃນພຽງສາມປີ ອີງຕາມລາຍງານຄັ້ງໃໝ່ທີ່ໄດ້ ເປີດເຜີຍໃນອາທິດທີ່ຜ່ານມາ ໂດຍອົງການອະວະກາດ ສະຫະລັດ, NASA ນັກຂ່າວ ວີໂອເອ ເຟທ໌ ລາປີດັສ (Faith Lapidus) ລາຍງານວ່າ ນັກວິທະຍາສາດບໍ່ແນ່ໃຈ ວ່າ ເປັນຍ້ອນຫຍັງ ພຸດທະສອນ ມີລາຍລະອຽດມາສະເໜີທ່ານໃນອັນດັບຕໍ່ໄປ ໃນຂະນະທີ່ນ້ຳກ້ອນໃນມະຫາສະໝຸດ ອາກຕິກ ຢູ່ເໜືອສຸດຂອງໂລກໄດ້ເປື່ອຍຢ່າງບໍ່ ຢຸດຢັ້ງນັ້ນ, ວົງແຫວນຂອງນ້ຳກ້ອນທີ່ລອຍຢູ່ ຂອງຂົ້ວໂລກໃຕ້ ແມ່ນໄດ້ເພີີ່ມຂຶ້ນຢ່າງ ຕໍ່ເນື່ອງ ຈົນຮອດປີ 2014 ດຣ ແຄຼ ພາກິນສັນ, ນັກວິທະຍາສາດ ກ່ຽວກັບ ໂລກ, ຈາກສູນກາງການບິນອະວະ ກາດ Goddard ຂອງອົງການ NASA ກ່າວວ່າ “ໃນພຽງສາມປີເທົ່ານັ້ນ ຈາກປີ 2017 ມັນໄດ້ສ້າງປະຫວັດຕ່ຳສຸດໃນຮອບ 40 ປີ ແລະ ນັ້ນແມ່ນສິບລ້ານເຈັດແສນຕາລາງກິ ໂລແມັດ ສະນັ້ນລວມທັງໝົດ ໃນໄລຍະເວລາສາມປີ ມັນໄດ້ສູນເສຍນ້ຳກ້ອນໄປ 2, ກາຍສອງລ້ານຕາລາງກິໂລແມັດໜ້ອຍນຶ່ງ ແລະ ມັນໃຫຍ່ກວ່າເນື້ອທີ່ຂອງປະເທດ ເມັກຊິໂກ ໜ້ອຍນຶ່ງ ” ນ້ຳກ່ອນທີ່ໄດ້ສ້າງຂຶ້ນດົນກວ່າສາມທົດສະວັດເຄິ່ງທີ່ຜ່ານມາ ຂອງຂົ້ວໂລກເໜືອໄດ້ ຫາຍໄປພາຍໃນພຽງສາມປີ ມີການເຫັນພ້ອມທາງວິທະຍາສາດວ່າ ການສູນເສຍນ້ຳກ້ອນທະເລ ໃນມະຫາສະໝຸດ ອາກຕິກ ຫຼື ຂົ້ວໂລກເໜືອ ແມ່ນກ່ຽວຂ້ອງກັບ ອາກາດ ແລະ ນ້ຳທະເລທີ່ອຸ່ນຂຶ້ນ ບັນດານັກຄົ້ນຄວ້າ ກຳລັງຊອກຫາຄຳອະທິບາຍ ສຳລັບການຫຼຸດລົງຢ່າງ ຫຼວງຫຼາຍ ຂອງນ້ຳກ້ອນໃນຂົ້ວໂລກໃຕ້ ດຣ ແຄຼ ກ່າວວ່າ “ຫຼັງຈາກປີ 2014 ຕອນທີ່ການລະລາຍຢ່າງຫຼວງຫຼາຍໄດ້ເກີດຂຶ້ນນັ້ນ ມັນມີຄວາມພະຍາຍາມບາງຄັ້ງ ທີ່ຈະເອົາມັນໄປເຊື່ອມໂຍງກັບ ບາງຢ່າງທີ່ກຳລັງເກີດ ຂຶ້ນຢູ່ເທິງຊັ້ນບັນຍາກາດ ຫຼື ມະຫາສະໝຸດ ແລະ ມັນໄດ້ມີສິ່ງທີ່ລະບຸໃຫ້ເຫັນວ່າ ບາງ ເທື່ອຄືກັບທະເລ ເວັດແດລ (Weddell)ມັນອາດມີອາກາດອຸ່ນເຂົ້າມາຈາກພາກເໜືອ ແລະ ໃນທະເລ ຣອສ໌ (Ross) ມັນອາດມີເຫດຜົນທີ່ແຕກຕ່າງກັນພຽງໜ້ອຍດຽວ ” ບໍ່ວ່າຈະເປັນເຫດຜົນຫຍັງກໍຕາມ, ແນວໂນ້ມແມ່ນມີສິ່ງທີ່ພົວພັນຢ່າງກວ້າງຂວາງ ສຳ ລັບລະບົບນິເວດຂົ້ວໂລກ ແລະ ໂລກທັງໝົດ ບໍ່ຄືກັບພື້ນຜິວສະທ້ອນແສງທີ່ແຈ້ງຂອງ ນ້ຳກ້ອນ, ນ້ຳສີເຂັ້ມ ຂອງມະຫາສະໝຸດຈະດູດຊຶມເອົາແສງຕາເວັນ, ກັກເອົາຄວາມ ຮ້ອນໄວ້ ແລ້ວ ນຳໄປຢູ່ວົງຈອນຂອງການອຸ່ນຂຶ້ນຢ່າງຕໍ່ເນື່ອງ ບັນດານັກວິທະຍາສາດ ກຳລັງດຳເນີນການຄົ້ນຄວ້າໃນຂົ້ວໂລກໃຕ້, ຊອກຫາຄຳອະທິ ບາຍ ແລະ ຂໍ້ແກ້ໄຂບັນຫາຢູ່